《雪中谱琴汪公子拉顾眉生同听》
明代·邝露

白门桃李月，绿绮凤凰弦。古调持秋竹，同云愁莫天。

岂期公子过，得并雒川妍。良夜为君故，移情私自怜。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。